লর্ড অব দ্য ফ্লাইজ () ব্রিটিশ লেখক উইলিয়াম গোল্ডিং রচিত ১৯৫৪ সালের উপন্যাস। গল্পটি একদল ব্রিটিশ বালকের একটি জনবসতিহীন দ্বীপে আটকা পড়া এবং নিজেদের শাসন করার জন্য তাদের বিপর্যয়কর প্রচেষ্টাকে কেন্দ্র করে গড়ে ওঠেছে। বিষয়বস্তুতে রয়েছে দলগত ও একক চিন্তাভাবনা, যুক্তিবাদী ও মানসিক প্রতিক্রিয়া এবং নৈতিকতা ও অনৈতিকতার মতপার্থক্য।  গোল্ডিংয়ের প্রথম উপন্যাসটি ইতিবাচক পর্যালোচনা লাভ করে। এটি মডার্ন লাইব্রেরির ১০০ সেরা উপন্যাস, সম্পাদকদের তালিকায় ৪১তম এবং পাঠকদের তালিকায় ২৫তম স্থান অধিকার করে। ২০০৩ সালে এটি বিবিসির দ্য বিগ রিড জরিপে ৭০তম স্থান, ও ২০০৫ সালে টাইম পত্রিকা বইটিকে ১৯২৩ থেকে ২০০৪ পর্যন্ত প্রকাশিত ১০০ সেরা ইংরেজি ভাষার উপন্যাসের একটি এবং সর্বকালের ১০০ সেরা প্রাপ্তবয়সীদের বইয়ের তালিকায় অন্তর্ভুক্ত হয়। ২০১৬ সালের ইউকে জরিপে লর্ড অব দ্য ফ্লাইজ দেশের বিদ্যালয়ের প্রিয় বইয়ের মধ্যে ৩য় স্থান অধিকার করে। এছাড়া এটি বিবিসি নিউজ-এর ২০০৯ সালে প্রকাশিত ১০০ "সবচেয়ে অনুপ্রেরণাদায়ী" উপন্যাসের তালিকায় অন্তর্ভুক্ত হয়।  চরিত্রাবলি মুখ্য চরিত্র  রালফ: মুখ্য চরিত্র ও বালকদের নির্বাচিত নেতা।  জ্যাক: দৃঢ়চেতা ও অহমিকাপূর্ণ খল চরিত্র।  সাইমন: আধ্যাত্মিক বালক।  পিগি: রালফের বুদ্ধিদীপ্ত ও বাচাল বন্ধু।  রজার: শুরুতে শান্তশিষ্ট বালক এবং শেষভাগে অন্যান্য বালকদের ভয় দেখাতে শুরু করে।  গৌণ চরিত্র  স্যাম ও এরিক: যমজ ভাই, যারা রালফের অল্প কয়েকজন সমর্থকদের মধ্যে অন্তুর্ভুক্ত।  অফিসার: নৌ কর্মকর্তা যিনি বেঁচে থাকা বালকদের উদ্ধার করেন।  স্বীকৃতি  মডার্ন লাইব্রেরির ১০০ সেরা উপন্যাস - সম্পাদকদের তালিকায় ৪১তম এবং পাঠকদের তালিকায় ২৫তম স্থান  ২০০৩ সালে এটি বিবিসির দ্য বিগ রিড জরিপে ৭০তম স্থান  ২০০৫ সালে টাইম পত্রিকা বইটিকে ১৯২৩ থেকে ২০০৪ পর্যন্ত প্রকাশিত ১০০ সেরা ইংরেজি ভাষার উপন্যাসের একটি এবং সর্বকালের ১০০ সেরা প্রাপ্তবয়সীদের বইয়ের তালিকায় অন্তর্ভুক্ত হয়।  ২০১৬ সালের ইউকে জরিপে লর্ড অব দ্য ফ্লাইজ দেশের বিদ্যালয়ের প্রিয় বইয়ের মধ্যে ৩য় স্থান  ২০১৯ সালের ৫ই নভেম্বর বিবিসি নিউজ-এর ১০০ "সবচেয়ে অনুপ্রেরণাদায়ী" উপন্যাসের তালিকায় অন্তর্ভুক্ত হয়।  অন্যান্য মাধ্যমে  চলচ্চিত্র  লর্ড অব দ্য ফ্লাইজ (১৯৬৩) - পিটার ব্রুক পরিচালিত চলচ্চিত্র  আলকিত্রাং দুগো (১৯৭৫) - লুপিতা কনসিও পরিচালিত ফিলিপিনো চলচ্চিত্র  লর্ড অব দ্য ফ্লাইজ (১৯৯০) - হ্যারি হুক পরিচালিত চলচ্চিত্র  লেডিওয়ার্ল্ড (২০১৮) - লুকা গুয়াদাইনিনো পরিচালিত চলচ্চিত্র  মঞ্চ বইটি ১৯৮৪ সালে ক্লিফটন কলেজ প্রিপারেটরি স্কুলে প্রথম মঞ্চায়ন হয়। এই বিদ্যালয়ের শিক্ষক ইলিয়ট ওয়াটকিন্স উইলিয়াম গোল্ডিংয়ের অনুমতি সাপেক্ষে এটি মঞ্চ উপযোগী করেন এবং গোল্ডিং প্রথম রাতের মঞ্চায়নে উপস্থিত ছিলেন।  নাইজেল উইলিয়ামস এই বইটি মঞ্চস্থ করার উপযোগী করেন। মঞ্চনাটকটি ১৯৯৫ সালের জুলাই মাসে রয়্যাল শেকসপিয়ার কোম্পানিতে প্রথম মঞ্চস্থ হয়।  বেতার ২০১৩ সালের জুন মাসে বিবিসি বেতার ৪ এক্সট্রাতে সাশা ইয়েভতুশেঙ্কো পরিচালনায় জুডিথ অ্যাডামস কর্তৃক বেতারের জন্য উপযোগকৃত চারটি ৩০ মিনিটের পর্ব সম্প্রচারিত হয়। গল্প বর্ণনা করেন রুথ উইলসন, রালফ চরিত্রে ফিন বেনেট, জ্যাক চরিত্রে রিচার্ড লিনেল, পিগি চরিত্রে ক্যাসপার হিল্টন-হিলি ও সাইমন চরিত্রে জ্যাক কেইন কণ্ঠ দেন।  পর্বসমূহ হল:  ফায়ার অন দ্য মাউন্টেন  পেইন্টেড ফেসেস  বিস্ট ফ্রম দি এয়ার  গিফট ফর ডার্কনেস  গান  "লর্ড অব দ্য ফ্লাইজ" - উপন্যাস ও চলচ্চিত্র অবলম্বনে আয়রন মেইডেন-এর গাওয়া গান  তথ্যসূত্র  বহিঃসংযোগ   Chapter 1: "The Sound of the Shell" of the novel Lord of the Flies by William Golding on eNotes  Lord of the Flies  student guide and teacher resources; themes, quotes, characters, study questions  Reading and teaching guide from Faber and Faber, the book's UK publisher  An interview with Judy Golding, the author's daughter, in which she discusses the inspiration for the book, and the reasons for its enduring legacy   run and administered by the William Golding Estate  The real Lord of the Flies: what happened when six boys were shipwrecked for 15 months About a real life incident in 1965; reality had a much more positive outcome than Golding's book.  বিষয়শ্রেণী:১৯৫৪-এর ব্রিটিশ উপন্যাস বিষয়শ্রেণী:১৯৫৪-এর অভিষেক উপন্যাস বিষয়শ্রেণী:অস্তিত্ববাদী উপন্যাস বিষয়শ্রেণী:ইংরেজি দার্শনিক উপন্যাস বিষয়শ্রেণী:উইলিয়াম গোল্ডিংয়ের উপন্যাস বিষয়শ্রেণী:উত্তর-আধুনিক উপন্যাস বিষয়শ্রেণী:ওশেনিয়ার পটভূমিতে উপন্যাস বিষয়শ্রেণী:কাল্পনিক দ্বীপের পটভূমিতে উপন্যাস বিষয়শ্রেণী:জনবসতিহীন দ্বীপের পটভূমিতে উপন্যাস বিষয়শ্রেণী:ফেবার অ্যান্ড ফেবারের বই বিষয়শ্রেণী:বেঁচে থাকার দক্ষতা সম্পর্কে উপন্যাস বিষয়শ্রেণী:ব্রিটিশ দার্শনিক উপন্যাস বিষয়শ্রেণী:ব্রিটিশ রোমাঞ্চকর উপন্যাস বিষয়শ্রেণী:রূপককাহিনী বিষয়শ্রেণী:চলচ্চিত্রে উপযোগকৃত ব্রিটিশ উপন্যাস